бъдат доставяни чрез радиотелефонна служба по вътрешните водни пътища, интернет услуга или услуга за електронна навигационна карта, като Системата за визуализация и информация посредством електронна карта на вътрешните водни пътища (Inland ECDIS) с електронна навигационна карта (ENC).
 1.2 Основни функции и изисквания за известията до корабните водачи (NtS)
 Настоящите технически спецификации за NtS съдържат правила за предаването на данни с информация относно фарватера по интернет.
 NtS:
 а)
 предоставят информация, отнасяща се до обстановката по фарватера, трафика, времето, нивото на водата и заледяванията за нуждите на Информационните услуги за фарватера;
 б)
 правят възможен автоматичния превод на най-важното съдържание на известията чрез използване на стандартен речник, базиран на списъци с кодове (NtS Reference Tables са предоставени в допълнение Д);
 в)
 се предоставят във вид на набор от данни със стандартизирана структура с цел улесняване на интегрирането на известията в системите за планиране на корабните рейсове;
 г)
 са съвместими със структурата на данните в RIS Index и Inland ECDIS с цел да се улесни интегрирането на NtS в Inland ECDIS, съгласно изискванията на Директива 2005/44/ЕО от 7 септември 2005 г. относно хармонизираните речни информационни услуги (RIS) относно вътрешните водни пътища на Общността.
 Техническите спецификации за NtS улесняват обмена на данни между системите за NtS на различни държави и към други приложения, използващи данни от NtS, включително Inland ECDIS.
 Само част от информацията, съдържаща се в NtS съобщенията, може да бъде стандартизирана.
 Стандартизираната част обхваща цялата информация, която е:
 а)
 от значение за безопасността на корабоплаването по вътрешните водни пътища (например: потънал малък плавателен съд от дясната страна на фарватера на река Дунав, речен километър 2010);
 б)
 необходима за планирането на корабния рейс, включително затваряне на шлюзове и намаляване на височината на свободния проход.
 Допълнителна информация, която не е от значение за безопасността или планирането на корабния рейс, включително причината за затварянето на шлюз, може да се предоставя под формата на свободен текст без автоматичен превод. Използването на свободен текст трябва да се сведе до минимум.
 2. ПРЕДОСТАВЯНЕ НА ИЗВЕСТИЯ ДО КОРАБНИТЕ ВОДАЧИ
 Държавите членки гарантират, че NtS съобщенията са достъпни онлайн и през стандартизирана NtS web service в съответствие с техническите спецификации, описани в настоящото приложение и в допълненията към него. Спецификацията на стандартизираната NtS web service е включена в приложение Г под формата на „Web Service Description Language“ (WSDL).
 Стандартизираните NtS web services предоставят на ползвателя възможността да избира съобщения въз основа на поне един от следните критерии:
 а)
 конкретен участък от водния път;
 б)
 частък от водния път, определена спрямо речния километър на началната и крайната точка;
 в)
 срок на валидност на известието (начална и крайна дата на периода на валидност);
 д)
 дата на публикуване на известието (дата и час на публикуване).
 NtS съобщения, които съответстват на стандартите в настоящото приложение, могат да бъдат предоставяни, наред с други инструменти, посредством:
 а)
 мобилни приложения;
 б)
 електронни пощенски услуги.
 Възможен е обмен на данни между системите за NtS, функциониращи в различни държави. Всички системи, които използват стандартите, описани в приложението към настоящия регламент, могат да интегрират NtS на други системи в своите собствени